अफगानिस्तान के शहर जलालाबाद में सिखों और हिंदुओं का जिस तरह से कत्लेआम हुआ है, ऐसा पहले कभी नहीं हुआ। उनका एक प्रतिनिधिमंडल अफगान राष्ट्रपति अशरफ गनी से मिलने जलालाबाद जा रहा था। लेकिन वह वहां पहुंचता, उसके पहले ही 20 लोगों की हत्या कर दी गई। प्रतिनिधिमंडल में अक्तूबर में होने वाले संसदीय चुनाव के एक उम्मीदवार अवतार सिंह भी शामिल थे। इस हत्याकांड की जिम्मेदारी निजामे-मुस्तफा (इस्लामिक स्टेट) ने ली है, जो कि मूल रूप से अरब देशों में सक्रिय आतंकवादी संगठन है। किसी तालिबान संगठन का नाम इस मामले में अभी सामने नहीं आया है।